“በዓላቱ በክልሉ የቱሪዝም ፍሰቱን ጨምረውታል፡፡” ባሕልና ቱሪዝም ቢሮ
ባሕር ዳር፡- ጥር 15/2012ዓ.ም (አብመድ) ሃይማኖታዊ እና ሕዝባዊ በዓላት የክልሉን የቱሪዝም ፍሰት እንደጨመሩት የአማራ ክልል ባህልና ቱሪዝም ቢሮ አስታውቋል፡፡ቱሪዝም ለአንድ ሃገር ዕድገት እና ለአንድ አካባቢ ሕዝብ ተጠቃሚነት ሚናው የጎላ ነው፡፡ በተለይም እንደ ኢትዮጵያ ባሉ ብዙ የተፈጥሮና ሰው ሠራሽ መስህብ ቦታዎች ባሉበት እና የሥራ ዕድል ሊፈጠርለት የሚገባ ወጣት በብዛት በሚገኝባቸው ሃገራት ቱሪዝም የተሻለ የሥራ ዕድል አማራጭ ነው፡፡ በመሆኑም ቱሪዝምን የሥራ ዕድል ማድረግ አማራጭ እንደሚሆን እና ወጣቶችን ተጠቃሚ ማድረግ እንደሚቻል በመገንዘብ እየተሠራ እንደሆነ የክልሉ ባህልና ቱሪዝም ቢሮ እስታውቋል፡፡